Ehdotus neuvoston asetus tiettyjen kalastustuotteiden ohjehintojen ja yhteisön tuottajahintojen vahvistamisesta kalastusvuodeksi 2004 asetuksen (EY) N:o 104/2000 mukaisesti /* KOM/2003/0762 lopull. */





Ehdotus NEUVOSTON ASETUS tiettyjen kalastustuotteiden ohjehintojen ja yhteisön tuottajahintojen vahvistamisesta kalastusvuodeksi 2004 asetuksen (EY) N:o 104/2000 mukaisesti (komission esittämä) PERUSTELUT Kalastus- ja vesiviljelytuotealan yhteisestä markkinajärjestelystä annetun asetuksen (EY) N:o 104/2000 18 artiklassa edellytetään, että jokaiselle liitteessä I mainitulle tuotteelle ja jokaiselle liitteessä II mainitulle tuotteelle ja tuoteryhmälle vahvistetaan ohjehinta. Ohjehinta lasketaan niiden hintojen keskiarvon perusteella, jotka on todettu tukkumarkkinoilla tai satamissa merkittävälle osalle yhteisön tuotannosta sitä kalastusvuotta, jolle hinta vahvistetaan, välittömästi edeltäneiden kolmen kalastusvuoden aikana. Ohjehintoja vahvistettaessa huomioon otetaan lisäksi tuotannon ja kysynnän kehitysnäkymät sekä muita tekijöitä kuten markkinahintojen vakauttaminen, tuottajien tulojen tukeminen ja kuluttajien edut. Kauteen 2000-2002 verrattuna vähärasvaisten kalojen keskihinta laski merkittävästi kaudella 2001-2003. Hintojen lasku oli useimpien lajien osalta 2-6 prosenttia ja enimmillään 18 prosenttia. Vuoden 2003 ensimmäisen puoliskon aikana vähärasvaisten kalojen hintataso oli yleensä alempi kuin samaan aikaan edellisenä vuonna. Komissio ehdottaa tämän epäsuotuisan markkinatilanteen perusteella, että ohjehintaa laskettaisiin 0,5-6 prosenttia useimpien vähärasvaisten kalalajien osalta. Toisaalta komissio suosittelee ohjehinnan nostamista 1-1,5 prosenttia punakampelan, lasikampelan, kokonaisen merikrotin ja kielikampelan osalta. Lisäksi ehdotetaan piikkihaiden ("dogfish") hinnan säilyttämistä nykyisellä tasollaan. Pelagisten lajien osalta keskihintojen muutos kaudella 2001-2003 oli -7 prosentista +16 prosenttiin kauteen 2000-2002 verrattuna. Samalla kun sardiinin, makrillin ja sardellin hinnat ovat nousseet, sillin, japaninmakrillin ja valkotonnikalan tilanne on huonontunut. Komissio ehdottaa tästä syystä, että näiden lajien hintoja nostetaan 1,5 prosentin (sardiini ja makrilli) ja 2,5 prosentin (sardelli) välillä lukuun ottamatta silliä, valkotonnikalaa ja japaninmakrillia (hintoja alennetaan 0,5-2 prosenttia). Muiden lajien ja erityisesti äyriäisten viimeaikainen markkinatilanne ei ole ollut yhtä suotuisa. Komissio ehdottaa tämän vuoksi niitä vastaavien hintojen alentamista. Jäädytettyjen tuotteiden hinnat ovat olleet laskusuuntaiset kansainvälisillä markkinoilla lukuun ottamatta seepiaa, meritursasta ja katkarapuja (muut Penaeidae-heimon lajit), joiden osalta komissio ehdottaa hintojen korottamista 1-2 prosentilla. Komissio ehdottaa niin ikään nykyisten ohjehintojen säilyttämistä ennallaan kalmarien, loligokalmarien ja illexkalmarien osalta. Lisäksi neuvoston asetuksen (EY) N:o 104/2000 26 artiklassa edellytetään, että säilyketeollisuuteen tarkoitetulle tonnikalalle vahvistetaan yhteisön tuottajahinta. Ohjehinta lasketaan niiden hintojen keskiarvon perusteella, jotka on todettu tukkumarkkinoilla tai satamissa merkittävälle osalle yhteisön tuotannosta sitä kalastusvuotta, jolle hinta vahvistetaan, välittömästi edeltäneiden kolmen kalastusvuoden aikana. Yhteisön keskihinta nousi hieman kaudella 2001-2003 kauteen 2000-2002 verrattuna, vaikka tämä suuntaus muuttuikin päinvastaiseksi vuoden 2002 alkupuoliskolla. Markkinatilanteen perusteella komissio ehdottaa, että yhteisön tuottajahinta säilytetään vuonna 2004 nykyisellä tasollaan. Ehdotus NEUVOSTON ASETUS tiettyjen kalastustuotteiden ohjehintojen ja yhteisön tuottajahintojen vahvistamisesta kalastusvuodeksi 2004 asetuksen (EY) N:o 104/2000 mukaisesti ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000 [1] ja erityisesti sen 18 artiklan 3 kohdan ja 26 artiklan 1 kohdan, [1] EYVL L 17, 21.1.2000, s. 22. ottaa huomioon komission ehdotuksen, sekä katsoo seuraavaa: (1) Asetuksen (EY) N:o 104/2000 18 artiklan 1 kohdassa ja 26 artiklan 1 kohdassa säädetään, että kullekin kalastusvuodelle on vahvistettava ohjehinta ja yhteisön tuottajahinta interventiohintatason määrittelemiseksi tiettyjen kalastustuotteiden markkinoilla. (2) Asetuksen (EY) N:o 104/2000 18 artiklan 1 kohdassa edellytetään, että jokaiselle mainitun asetuksen liitteissä I ja II luetelluista tuotteista ja tuoteryhmistä vahvistetaan ohjehinta. (3) Kyseisten tuotteiden hinnoista ja asetuksen (EY) N:o 104/2000 18 artiklan 2 kohdassa tarkoitetuista perusteista tällä hetkellä saatavilla olevien tietojen perusteella ohjehintoja olisi joko nostettava, ne olisi pidettävä ennallaan tai niitä olisi laskettava kalalajikohtaisesti kalastusvuodeksi 2004. (4) Asetuksessa (EY) N:o 104/2000 edellytetään, että yhteisön tuottajahinta vahvistetaan jokaiselle kyseisen asetuksen liitteessä III mainituista tuotteista. Riittää kuitenkin, että yhteisön tuottajahinta lasketaan vain yhdelle asetuksen (EY) N:o 104/2000 liitteessä III luetelluista tuotteista, koska muiden tuotteiden hinnat voidaan laskea komission asetuksessa (ETY) N:o 3510/82 [2] vahvistettujen muuntokertoimien avulla. [2] EYVL L 368, 28.12.1982, s. 27. Asetus sellaisena kuin se on viimeksi muutettuna asetuksella (ETY) N:o 3899/92 (EYVL L 392, 31.12.1992, s. 24). (5) Asetuksen (EY) N:o 104/2000 18 artiklan 2 kohdan ensimmäisessä ja toisessa luetelmakohdassa sekä 26 artiklan 1 kohdassa määriteltyjen perusteiden mukaisesti yhteisön tuottajahintaa olisi säilytettävä samalla tasolla kalastusvuodeksi 2004, ON ANTANUT TÄMÄN ASETUKSEN: 1 artikla Asetuksen (EY) N:o 104/2000 18 artiklan 1 kohdassa säädetyt ohjehinnat vahvistetaan 1 päivästä tammikuuta 31 päivään joulukuuta 2004 kestäväksi kalastusvuodeksi tämän asetuksen liitteessä I. 2 artikla Asetuksen (EY) N:o 104/2000 26 artiklan 1 kohdassa säädetyt yhteisön tuottajahinnat vahvistetaan 1 päivästä tammikuuta 31 päivään joulukuuta 2004 kestäväksi kalastusvuodeksi tämän asetuksen liitteessä II. 3 artikla Tämä asetus tulee voimaan 1 päivänä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja LIITE I >TAULUKON PAIKKA> LIITE II >TAULUKON PAIKKA> Asetuksen (EY) N:o 104/2000 liitteessä III lueteltujen muiden tuotteiden yhteisön tuottajahinnat määritellään asetuksessa (ETY) N:o 3510/82 tarkoitettujen muuntokertoimien avulla. >TAULUKON PAIKKA>